1Mazmur. Elongengngi élong baru PUWANGNGE, nasaba sining pangkaukenna iya mappabengngaé! Nasibawang akuwasang sibawa awatangenna muto purani lolongeng apakalang.
2PUWANGNGE mabbirittangngi apakalan-Na; Napannessai adéléken-Na lao ri bangsa-bangsaé.
3Naéngngerangngi pammasé sibawa atinuluren-Na lao ri Israélié, umma’-Na. Sininna bangsaé ri sininna linoé purani naita apakalanna Allataala.
4Gora-gorano untu’ PUWANGNGE, éh sininna linoé! Pojiwi PUWANGNGE sibawa élong nenniya gora-gora marennu.
5Puwélonno pappojiyang untu’ PUWANGNGE, sibawa maggetti kacapi.
6Seppunni tarompé’é sibawa sangkakalaé, gora-gorano untu’ PUWANGNGE, Arutta.
7Memmu’no éh tasi sibawa sininna lise’na linoé sibawa sininna iya monroiyéngngi.
8Leppessangngi sining saloé mappaleppa, sibawa sining bulu-bulué gora-gora ri yolona PUWANGNGE.
9Saba’ poléi untu’ madélékiwi linoé; Naadélékiwi matu bangsa-bangsaé sibawa adélé enrengngé tongeng.
bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn